stanford-oval/wikipedia huggingface dataset:
Pyhän Annan kruunu
Muuttuminen tarpeettomaksi

Linnoitusta vahvistettiin ja korjailtiin useita kertoja, mutta Suomen sodan jälkeen sen strateginen merkitys käytännössä katosi rajan siirtyessä kauas luoteeseen. Tätä ennen linnoitus oli palvellut suurimman osan ajastaan lähinnä rajan etuvarustusten varikkona. Viimeinenkin sotilaallinen merkitys siltä meni, kun linnoituksen halki rakennettiin tie vuosina 1864-1865. [lähde? ]
Huolimatta alkuperäisestä strategisesta merkityksestään Viipurin ja myös Pietarin suojana linnoitus ei missään vaiheessa osallistunut varsinaisiin sotatoimiin. Linnoitus on pääosiltaan säilynyt nykypäivään asti.
Ensimmäinen maailmansota

Linnoitusta muokattiin viimeisen kerran sotilaskäyttöön ensimmäisen maailmansodan aikana. Siitä tuli silloin osa Viipurin maalinnoitusta. Silloin valleihin valettiin betoniset ampumasektorit ja korokkeet, sekä rakennettiin vallien sisäpuolelle betonista majoitustilat sotilaille.
Viipurin puhdistus 1918

Viipurin puhdistus oli valkoisten Suomen sisällissodan loppuvaiheessa huhti-toukokuussa 1918 Viipurissa suorittama etninen puhdistus, tarkistettava jonka yhteydessä surmattiin vähintään 360 kaupungissa ollutta venäläistä sekä ainakin 30 muiden maiden kansalaista, joista 327:n henkilöllisyys on tiedossa. Heistä vain muutamilla oli kytköksiä punakaartiin, sen sijaan suuri osa oli avoimesti valkoisten puolella. Pääosa teloituksista tehtiin heti valkoisten vallattua kaupungin 28.–29. huhtikuuta. Suurin yksittäinen joukkoteloitus suoritettiin Pyhän Annan kruunun linnoituksen valleilla, jossa 29. huhtikuuta ammuttiin kerralla noin 200 ihmistä. Paikalla nykyisin muistomerkki tapauksen uhrien muistolle.
Aiheesta muualla

Wikimedia Commonsissa on kuvia tai muita tiedostoja aiheesta .
MT Viipurin linnoitukset. Viipurin linnan, Pyhän Annan Kruunun linnoituksen ja kaupungin linnoitusalueen pääasemakaava. Suoritetut ja suunnitellut linnoitusten varustustyöt. 1854-1854 (79) (linnoitus kuvan keskellä) Kansallisarkisto
Viipurin valtauksen jälkeen teloitettuja.
Regimantas Adomaitis

Regimantas Adomaitis (31. tammikuuta 1937 – 20. kesäkuuta 2022) oli liettualainen näyttelijä. Hän syntyi Šiauliaissa, valmistui Vilnan yliopistosta ja kuului Sąjūdisin aloiteryhmään. Elokuvien joukossa, joissa hän esiintyi, oli Suloinen sana – vapaus (Eto sladkoje slovo – svoboda!, 1973); hän tuli lisäksi tunnetuksi teatterista ja televisiosta.
Adomaitisin suosio ei rajoittunut Liettuaan, vaan hän loi merkittävän uran myös Saksassa.
Aiheesta muualla

Regimantas Adomaitis Internet Movie Databasessa. (englanniksi)
Rousánoksen luostari

| Rousánoksen luostari Μονή Ρουσάνου |
| --- | --- |
 Rousánoksen luostari.
Sijainti:  Metéoran luostarialue, Kalampáka, Metéora, Tríkala, Thessalia, Kreikka
Koordinaatit:  39°43′18″N, 21°37′55″E
Kirkkokunta:  Kreikan ortodoksinen kirkko
Tyyppi:  nunnaluostari
Perustettu:  1500-luku
 Osa Unescon maailmanperintökohdetta Metéora 
Lisää rakennusartikkeleitaArkkitehtuurin teemasivulla
Rousánoksen luostari (kreik. Μονή Ρουσάνου, Moní Rousánou; myös Roussanon luostari) eli Pyhän Barbaran luostari (Μονή Αγίας Βαρβάρας, Moní Agías Varváras) on ortodoksinen luostari Metéoran luostarialueella Kreikassa. Se on omistettu Kristuksen kirkastumiselle.
Rousánoksen luostarin puutarhaa.
Rousánoksen luostari on perustettu nykyisellään 1500-luvulla, mutta se on saattanut olla olemassa jo 1300-luvulla. Luostarin nimi on todennäköisesti peräisin sen ensimmäisestä asukkaasta tai sen kirkon alkuperäisestä omistajasta. Luostarin pääkirkko (katholikon) on rakennettu vuonna 1545 ja koristeltu kreetalaisen koulukunnan tyyliä edustavin maalauksin vuonna 1560. Se edustaa athoslaista tyyppiä. Kirkko on omistettu koko luostarin tavoin Kristuksen kirkastumiselle, mutta se kunnioittaa myös Pyhää Barbaraa (Agía Varvára), mistä on peräisin luostarin toinen nimi.
1800-luvulla luostari taantui ja siitä tuli Varlaámin luostarin munkkien erakkomaja. Luostari on kunnostettu 1980-luvulla ja se toimii nykyisin nunnaluostarina. Luostari sijaitsee Kastrákista muille Metéoran luostareille johtavan tien varressa. Luostariin pääsee nykyään portaita ja kahta pientä siltaa pitkin. Alun perin luostariin noustiin tikkaita pitkin. Puiset sillat rakennettiin vuonna 1868 ja nykyiset kiviset sillat vuonna 1930.
Aiheesta muualla

Kuvia tai muita tiedostoja aiheesta Rousánoksen luostari Wikimedia Commonsissa
Routasisarukset

| Routasisarukset |
| --- | --- |

Kirjailija:  Eija Lappalainen ja Anne Leinonen
Kansitaiteilija:  Sami Saramäki
Kieli:  suomi
Genre:  tieteisromaani, nuortenkirja
Kustantaja:  WSOY
Julkaistu:  2011
Ulkoasu:  sidottu
Sivumäärä:  398
ISBN:  978-951-0-37777-2

Seuraava:  Hiekkasotilaat
Löydä lisää kirjojaKirjallisuuden teemasivulta
Routasisarukset on Eija Lappalaisen ja Anne Leinosen vuonna 2011 ilmestynyt tieteisromaani. 2300-luvun dystooppiseen maailmaan sijoittuva teos on ensimmäinen kolmen romaanin sarjasta. Kirja oli lasten- ja nuortenkirjallisuuden Finlandia Junior -palkinnon ehdokkaana 2011 ja vuonna 2012 tieteiskirjallisuuden Tähtivaeltaja-palkinnon ehdokaslistalla.
Aiheesta muualla

Maria Loikkanen: Routasisarukset[vanhentunut linkki]. Savon sanomat 24.7.2011.
Salla Brunou: Ekokatastrofi ja velhottaria (Arkistoitu – Internet Archive). Etelä-Saimaa 6.8.2011.
Päivi Heikkilä-Halttunen: Nuortenfantasia yhyttää yhteiskuntakritiikkiin. Helsingin Sanomat 7.8.2011.
Toni Jerrman: Routasisarukset. Tähtivaeltaja 3/2011.
Oona Juutinen: Ennustus Euraanian raunioilla (Arkistoitu – Internet Archive). Fifi 2.9.2011.
Mari Viertola: Seikkailu Euroopan raunioilla[vanhentunut linkki]. Turun sanomat 21.9.2011.
Kia Kekki: Inhimillisen ja ei-inhimillisen suhde Eija Lappalaisen ja Anne Leinosen trilogiassa Routasisarukset. Pro gradu -työ. Jyväskylän yliopisto, 2015. (PDF)
Ryan Murphy (jääkiekkoilija, 1979)

| Ryan Murphy |
| --- | --- |

Henkilötiedot
Syntynyt: 21. maaliskuuta 1979 (ikä 45) Van Nuys, Kalifornia
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  93 kg
Pelaajaura
Pääsarjaura:  1997–2010
Aik. seurat:  Florida Everblades (ECHL) Lowell Lock Monsters (AHL) Albany River Rats (AHL) Lowell Devils (AHL) Espoo Blues (SML) Hamilton Bulldogs (AHL) Dornbirner EC (Itävalta)
NHL-varaus:  113. varaus, 1999 Carolina Hurricanes
Ryan J. Murphy (s. 21. maaliskuuta 1979 Van Nuys, Kalifornia, Yhdysvallat) on yhdysvaltalainen uransa lopettanut jääkiekkoilija. Hän oli pelipaikaltaan vasen laitahyökkääjä.
Murphy pelasi jääkiekkoa Bowling Greenin yliopiston joukkueessa vuosina 1997–2001. Vuonna 2001 hän siirtyi ammattilaiseksi ECHL:n Florida Everbladesiin, jossa pelasi kaksi kautta. Kaudesta 2002–2003 lähtien Murphy pelasi pääasiassa AHL:ää, jossa hän edusti Lowell Lock Monstersia, Albany River Ratsiä, Lowell Devilsiä ja Hamilton Bulldogsia.
Joulukuussa 2009 Murphy solmi Espoon Bluesin kanssa kahdeksan ottelun mittaisen koesopimuksen, mutta Murphy pelasi seurassa vain kaksi ottelua. Tämän jälkeen hän pelasi vielä EC Dornbirnissä Itävallan toiseksi korkeimmalla sarjatasolla Nationalligassa 15 ottelua ennen uransa lopettamista.
Roussospíti

| Roussospíti Ρουσσοσπίτι |
| --- | --- |
 Roussospítin kylä.
 Roussospíti
 Koordinaatit: 35°20′6″N, 24°29′46″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Réthymno
Hallinto:  
 – Asutustyyppi:  kylä
 – Kallikrates-koodi:  7301011001
Korkeus:  300 m
Väkiluku (2011):  569
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Roussospíti (kreik. Ρουσσοσπίτι, kath.kreik. Ρουσσοσπίτιον, Roussospítion) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 569 (vuonna 2011).
Roussospítin Neitsyt Marian temppeliintuomisen kirkko.
Roussospítin kylä sijaitsee noin seitsemän kilometriä eteläkaakkoon Réthymnon kaupungista. Se on rakennettu noin 300 metrin korkeuteen merenpinnasta laskettuna. Roussospíti muodostaa oman kyläyhdyskuntansa (Τοπική Κοινότητα Ρουσσοσπιτίου, Topikí Koinótita Roussospitíou).
Kylä on ollut olemassa viimeistään 1100-luvulla. Sen nimeä on selitetty kahdella tavalla: se voisi viitata joko erääseen punaiseen (roússo) taloon (spíti) tai siihen, että kylään asettui kerran asumaan eräs venäläinen nainen (roússa).
Kylän nähtävyyksiin kuuluu bysanttilaisaikainen Neitsyt Marian temppeliintuomisen kirkko (Eisódia tis Theotókou). Kylässä on myös useita venetsialaisaikaisia taloja sekä lähdekaivo 1600-luvulta.
Aiheesta muualla

Kuvia tai muita tiedostoja aiheesta Roussospíti Wikimedia Commonsissa
SSX

SSX:llä voidaan tarkoittaa:
SSX-pelisarjaa.
SSX:sää, kyseisen pelisarjan ensimmäistä osaa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SSX”, voi hakea sivunnimihaulla, laajalla sivunnimihaulla tai tekstihaulla.
Robert Mack

Robert Mack (1. heinäkuuta 1959 – 4. heinäkuuta 2020) oli itävaltalainen jääkiekkoilija. Hän kilpaili miesten turnauksessa vuoden 1988 talviolympialaisissa.
Routakuun laulu

| Routakuun laulu Solid |
| --- | --- | --- |

Studioalbumin tiedot
 Julkaistu: 1980 (LP)   30. tammikuuta 2008 (CD)
 Tyylilaji: Laulelma
 Kesto: 45.30
 Levy-yhtiö: JP-Musiikki (LP)   Rocket Records (CD)
Solidin muut julkaisut
| On päivä työn ja laulun aika 1976 | Routakuun laulu 1980 |   |
Routakuun laulu on suomalaisen Solid -yhtyeen studioalbumi vuodelta 1980.
Ilkka Hannulan johtaman, suomalaista laulelmamusiikkia esittäneen, yhtyeen toinen albumi sisältää Hannulan sävellyksiä Viljo Kajavan sanoituksilla. Kaupallisesti albumi ei ilmestyessään juuri menestynyt.
Rocket Records julkaisi levystä CD-painoksen 30. tammikuuta 2008. Se sisältää myös Ilkka Hannulan kirjoittamat saatesanat. CD:n julkaisuviikolla tuli myös kuluneeksi kymmenen vuotta runoilija Kajavan kuolemasta.
Kappaleet

Sävellykset & sovitukset: Ilkka Hannula. Sanat: Viljo Kajava.
Ja ranta lainaa oljenhohtoisen vuoteen – 4.25
Satakielelle – 3.30
Routakuun laulu – 4.20
Toukokuun mustikanvarvut – 2.18
Elokuu – 2.39
Me poltamme piippua – 1.42
Syyskuu – 3.32
Kosketus – 0.22
Hiljaisina pysähtyneinä öinä – 5.34
Hopeanhohtavan pajun – 4.05
Kun saisin pienet lämpimät jalat – 2.16
Yksinäisyys – 3.32
Oletko koskaan nähnyt – 4.12
Ja kitara otetaan kainaloon – 2.24
Keto-orvokkien hämmästyneet kasvot – 0.31
Robert Clarke

| Robert Clarke |
| --- | --- |
 Robert Clarke elokuvassa The Incredible Petrified World (1959).
Henkilötiedot
Syntynyt: 1. kesäkuuta 1920 Oklahoma City, Oklahoma
Kuollut: 1. kesäkuuta 2005 (85 vuotta) Los Angeles, Kalifornia
Kansalaisuus:  Yhdysvallat
Ammatti:  näyttelijä
Puoliso:  Alyce King (vih. 1956–96)
Aiheesta muualla
IMDb 
Elonet
Robert Irby Clarke (1. kesäkuuta 1920 – 11. kesäkuuta 2005) oli yhdysvaltalainen näyttelijä. Hän esiintyi elokuvissa ahkerasti, ja saavutti kulttimaineen B-luokan hirviöelokuvissa 1940–1950-luvuilla.
Elämä ja ura

Clarke syntyi ja kasvoi Oklahoma Cityssä. Hän kävi Kemperin sotilasopistoa Missourissa, mutta astma esti palveluksen toisessa maailmansodassa. Myöhemmin hän opiskeli Oklahoman ja Wisconsinin–Madisonin yliopistoilla. Opiskeluaikanaan hän esiintyi radiossa ja teatterissa. Hän ei valmistunut, vaan lähti Kaliforniaan pyrkimyksenään luoda ura elokuvissa.
Clarke teki RKO Picturesin kanssa sopimuksen vuonna 1942, ja vuoteen 1950 mennessä hän oli ollut mukana noin 40 elokuvassa. Hän esiintyi lukuisissa klassisissa 1950-luvun science fiction -elokuvissa. Hän ei toiminut elokuvien parissa pelkästään näyttelijänä; hän ohjasi, tuotti ja käsikirjoitti elokuvan The Hideous Sun Demon (1959). Hän myös esiintyi siinä roolissa. Hänet nähtiin lisäksi lukuisissa televisiosarjoissa. Hän julkaisi omaelämäkerran To “B” or Not to “B”: A Film Actor’s Odyssey (1996).
Elämä ja ura > Perhe

Clarke oli naimisissa The King Sisters -kokoonpanossa laulaneen Alyce Kingin kanssa vuodesta 1956 tämän kuolemaan (1996). Cam Clarke on Robert Clarken ja tämän vaimon poika. Clarkella oli myös kaksi poikapuolta.
Elämä ja ura > Kuolema

Clarke kuoli Kaliforniassa 85-vuotiaana. Hänet haudattiin Forest Lawn Memorial Parkiin.
Aiheesta muualla

Robert Clarke Internet Movie Databasessa. (englanniksi)
Ruutainjoki

| Ruutainjoki Vruda |
| --- | --- |
 Ruutainjoki entisen Ljatsyn kylän luona.
Alkulähde:  Suuri-Ruuta
Laskupaikka:  Laukaanjoki, Sabsk
Maat:  Venäjä
Pituus:  60 km
Virtaama:  1,59 m³/s
Valuma-alue:  526 km²
Ruutainjoki (ven. Вру́да) on Laukaan sivujoki Leningradin alueen Volossovan piirissä Venäjällä. Sen pituus on 60 kilometriä ja valuma-alueen laajuus 526 neliökilometriä.
Joki saa alkunsa Suuren-Ruudan kylän luota ja virtaa laajan metsäalueen läpi etelään yhtyen Laukaanjokeen Sabskin alapuolella. Tärkeimmät sivujoet ovat Uhora, Uhta ja Sumka.
Aiheesta muualla

Ruutainjoki Venäjän vesistörekisterissä (venäjäksi)
Robert M. Patton

Robert M. Patton
Robert Miller Patton (10. heinäkuuta 1809 – 28. helmikuuta 1885) oli Yhdysvaltain Whig-puolueen poliitikko.
Patton syntyi Virginiassa ja toimi Alabaman kuvernöörinä 1865–1867. Häntä edelsi Lewis E. Parsons ja seurasi Wager Swayne.
Patton kuoli Alabamassa 75-vuotiaana.
Purtilot

| Purtilot> Tugs |
| --- | --- |

Tyyli:  Seikkailu
Kestoaika:  20 min
Luoja(t):  Robert D. Cardona  David Mitton
Alkuperämaa:   Englanti
Verkko:   ITV
Esitetty:  26. marraskuuta 1988 – 27. kesäkuuta 1989
Jaksoja:  13
Aiheesta muualla
IMDb 
Purtilot (engl. TUGS) on britannialainen lasten televisiosarja, jossa seurataan hinaaja-alusten seikkailuja. Sarjan ohjaaja on myös työskennellyt Tuomas Veturin parissa.
Sarjan päähenkilöt

Kymmenen senttiä (Ten Cents)
Isoveli  (Big Mac)
O.J.
Silinteri (Top Hat)
Soturi (Warrior)
Hercules
Aurinkoinen (Sunshine)
Kapteeni Tähti (Captain Star)
Vihollisia

Zorran
Zebedee
Zak
Zug
Zip
Kapteeni Salama (Captain Zero)
Jaksot

| Jakso | Alkuperäinen nimi | Suomenkielinen nimi |
| --- | --- | --- |
| 1 | Sunshine | Aurinkoinen |
| 2 | Pirate | Merirosvo |
| 3 | Ansassa | Trapped |
4: Regatta
| 5 | Munitions | Ammukset |
| 6 | Warrior | Soturi |
| 8 | Quarantine | Karanteeni  |
| 10 | Jinxed | Pahanilmanlintu |
| 11 | High Winds | Voimakkaat Tuulet |
| 12 | Up River | Joen Yläjuoksulla |
Dubbaus äänitettiin alkuperäisen äänityksen päälle siten, että englanninkielinen äänitys kuului taustalla vaimeana.
Suomessa julkaistut VHS-kasetit

Aurinkoinen
Regatta
Pahanilmanlintu
Alkuperäiset äänet

| 0 | 1 | 2 |
| --- | --- | --- |
|  Simon Nash  | … |  Ten Cents   |
|  Sean Barrett  | … |  Big Mac, Zebedee, Captain Zero, Kapteeni 0, Palopäällikkö, Bluenose, Izzy Gomez, Merirosvot, Nantucket, Blair ja Jack   |
|  Timothy Bateson  | … |  O.J, Big Mickey, Pikku Ditcher, Herra Stinker, Eddie ja Roskamestari   |
|  John Baddeley  | … |  Top Hat, Zip, Puffa, Louhia Mestari ja Vanha Rusty   |
|  Nigel Anthony  | … |  Warrior, Hercules, Zug, Sea Rogue, Burke, Frank, Johnny Cuba, Mighty Mo,  Scuttlebutt Pete ja Rannikkovartio   |
|  Shaun Prendergast  | … |  Sunshine, Zak, Setä ja Bell   |
|  Chris Tulloch  | … |   Zorran  |
Suomenkieliset ääninäyttelijät

| 0 | 1 | 2 |
| --- | --- | --- |
|  Elise Langenoja  | … |  Ten Cents, Warrior, Hercules, Zorran, Izzy Gomez, Rannikkovartija, Mighty Mo, Blair, Pearl, Lillie Majakkalaiva ja Sally Vesitaso. sivuäänet     |
|  Pauli Virta  | … |  Kertoja, O.J., Top Hat, Sunshine, Zug. Kapteeni Tähti, Grampus, Burke, Bluenose ja Iso Mikko. sivuäänet    |
Aiheesta muualla

Tugs Internet Movie Databasessa (englanniksi)
Tugs Wiki
SSU

SSU voi tarkoittaa:
Savannah State University, yliopisto Yhdysvalloissa
Shawnee State University, yliopisto Yhdysvalloissa
Sonoma State University, yliopisto Yhdysvalloissa
Southampton Solent University, yliopisto Englannissa
Samar State University, yliopisto Filippiineillä
Sveriges socialdemokratiska ungdomsförbund, Ruotsin sosiaalidemokraattien nuorisoliitto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SSU”, voi hakea sivunnimihaulla, laajalla sivunnimihaulla tai tekstihaulla.
SSV Jahn Regensburg

Sport- und Schwimmverein Jahn Regensburg e. V., joka yleisemmin tunnetaan nimellä SSV Jahn Regensburg, on saksalainen jalkapalloseura Regensburgin kaupungista. Seura perustettiin alun perin vuonna 1907 Turnerbund Regensburgin alaisuudessa.
SSV Jahn Regensburg pelaa kaudella 2021–2022 Saksan toiseksi korkeimmalla sarjatasolla 2. Bundesliigassa. Se on pelannut tällä tasolla aiemmin kaudella 2003–2004 ja kaudella 2012–2013, ja vuonna 2017 se nousi uudelleen 2. Bundesliigaan.
Saksan jalkapallon 2. Bundesliiga 2019–2020
Arminia Bielefeld • VfL Bochum • SV Darmstadt 98 • Dynamo Dresden • Erzgebirge Aue • Greuther Fürth • Hamburger SV • Hannover 96 • FC Heidenheim • Holstein Kiel • SSV Jahn Regensburg • Karlsruher SC • FC Nürnberg • VfL Osnabrück • SV Sandhausen • FC St. Pauli • VfB Stuttgart • SV Wehen Wiesbaden
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
SSTV

SSTV-testikuva
SSTV (slow-scan television) on nimitys tekniikoille, joilla kuvaa välitetään kapean kaistan radioaalloilla. SSTV on lähinnä radioamatöörien käytössä.
Normaali televisiolähetys vie varsin paljon tiedonsiirtokaistaa, esim. eurooppalainen PAL  7–8 MHz ja DVB-T 8 MHz.
SSTV käyttää kapeaa kaistaa, jota normaalisti käytettäisiin puheen välittämiseen, jolloin joko kuvan laatua, resoluutiota tai kuvataajuutta on laskettava. Jotkut asemat lähettävät pelkkiä staattisia kuvia, jotka nekin voivat viedä minuutteja siirtää kaistasta riippuen.
SSTV käyttää säännönmukaisesti analogista tekniikkaa ja taajuusmodulaatiota, jossa kuvan kirkkaus koodataan signaalin taajuudeksi. Värikuvien tuottamiseksi jokainen RGB-järjestelmä väri on lähetettävä erikseen. Myös Y/C-värimalli ja mustavalkokuvat ovat mahdollisia.
SSTV:n keksijäksi on mainittu Copthorn Macdonald, joka 1958 julkaisi aiheesta artikkelin The Kentucky Engineer  -lehdessä.
SSTV-tekniikkaa käytettiin laajasti avaruusluotaimissa.
1990-luvulta lähtien SSTV:n käyttö helpottui huomattavasti, kun PC-tietokoneita voitiin käyttää kuvien koodaamiseen ja dekoodaamiseen ja signaali lähettää tietokoneen äänikortilla, eikä sitä varten tarvinnut ostaa tai rakentaa erityistä laitteistoa.
Koska SSTV-signaali on kapeakaistainen äänisignaali, se voidaan tallentaa äänitiedostoon.
SSTV:lle ei ole varsinaista standardia. Kuitenkin Euroopassa käytetään yleisesti Martin M1 -lähetysmuotoa ja Yhdysvalloissa lähinnä Scottie S1:tä ja Japanissa Robot- ja AVT-muotoja (Amiga Video Transceiver).
Euroopassa yleinen Martin M1 käyttää 240 pikselin pystyresoluutiota RGB-väreillä. Kuvan alku synkronoidaan 30 ms 1 200 Hz äänimerkillä ja kuvan raidat 5 ms merkillä. Kuvasuhde on tyypillisesti 4:3. Yhden kuvan lähetys kestää 114 sekuntia.
Robert Radler

Robert Radler on yhdysvaltalainen televisio- ja elokuvaohjaaja, sekä elokuvatuottaja, joka tunnetaan erityisesti Power Rangers -sarjojen Mighty Morphin Power Rangersin ja Power Rangers Zeon jaksojen ohjaamisesta.
Ura

Hän aloitti työskentelynsä television parissa 1980-luvulla ohjaten muun muassa muutaman jakson New Monkees, sekä elokuvan Voittamaton isku, jossa näyttelivät muun muassa Eric Roberts, Phillip Rhee ja James Earl Jones.
Ryan Murray

| Ryan Murray |
| --- | --- |

Henkilötiedot
Syntynyt: 27. syyskuuta 1993 (ikä 31) White City, Saskatchewan
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  94 kg
Seura
Seura:  Edmonton Oilers
Sarja:  NHL
Pelinumero:  28
Pelaajaura
Pääsarjaura:  2013–
Aik. seurat:  Everett Silvertips, WHL   Columbus Blue Jackets (NHL)   New Jersey Devils (NHL)   Colorado Avalanche (NHL)
NHL-varaus:  2. varaus, 2012 Columbus Blue Jackets
Ryan Murray (s. 27. syyskuuta 1993 White City, Saskatchewan) on kanadalainen jääkiekkoilija, pelipaikaltaan puolustaja. Hän pelaa NHL-seura Edmonton Oilersissa. Columbus Blue Jackets varasi hänet varaustilaisuuden toisena pelaajana vuonna 2012. Columbus nosti Murrayn pelaajakokoonpanoonsa kaudella 2013–2014. Hän teki NHL-uransa ensimmäisen maalin Toronto Maple Leafsia vastaan 25. lokakuuta 2013. Murray pelasi juniorivuosinaan WHL-joukkue Everett Silvertipsissa.
Murray sai alavartalovamman (polvi) 3. maaliskuuta 2014 ottelussa Toronto Maple Leafsia vastaan. Hän joutui jättämään ensimmäisen erän kesken, eikä palannut otteluun. Tulokaskaudellaan Murray teki 66:ssa ottelussa 4 maalia ja syötti 17, yhteensä 21 pistettä.
Lokakuussa 2020 Blue Jackets kauppasi Murrayn New Jersey Devilsiin vaihdossa viidennen kierroksen varausvuoroon vuoden 2021 varaustilaisuudessa.
Heinäkuussa 2021 Murray teki vapaana agenttina yksivuotisen sopimuksen Colorado Avalanchen kanssa.
Syyskuussa 2022 Murray teki vapaana agenttina Edmonton Oilersin kanssa yksivuotisen ja 750 000 dollarin arvoisen sopimuksen.
Murray oli voittamassa maailmanmestaruutta Kanadan maajoukkueessa MM-kilpailuissa 2016.
Murray jääkiekon nuorten MM-kisoissa.
Robert Powell

Robert Powell vuonna 2006.
Robert Powell (s. 1. kesäkuuta 1944) on brittiläinen näyttelijä. Hänellä on ollut useita tunnettuja rooleja, muun muassa Jeesuksena minisarjassa Jeesus Nasaretilainen (1977) sekä Mark Williamsina Holby Cityn sairaalassa.
Aiheesta muualla

Robert Powell Internet Movie Databasessa. (englanniksi)
Round Up

Round Up tarkoittaa seuraavia:
Round-Up, vanha huvipuistolaite joka pyörii kovaa akselinsa ympäri ja kallistuu vähän
Roundup, yksi maailman tunnetuimmista glyfosaattia sisältävistä rikkakasvien torjunta-aineista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Round Up”, voi hakea sivunnimihaulla, laajalla sivunnimihaulla tai tekstihaulla.
Roumelí

| Roumelí Ρουμελή |
| --- | --- |
 Roumelí
 Koordinaatit: 35°24′17″N, 24°42′1″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Mylopótamos
Hallinto:  
 – Asutustyyppi:  kylä
 – Kallikrates-koodi:  7305011301
Väkiluku (2011):  519
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Roumelí (kreik. Ρουμελή) on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 519 (vuonna 2011).
Roumelín kylän sijaitsee noin 23 kilometriä itään Réthymnon kaupungista ja noin 1,7 kilometriä sisämaahan saaren pohjoisrannikosta eli Kreetanmeren rannasta. Kylän nimen on ehdotettu perustuvan hunajan (méli) tuotantoon seudulla. Roumelí muodostaa oman kyläyhdyskuntansa (Τοπική Κοινότητα Ρουμελής, Topikí Koinótita Roumelís).
Aiemmin kylä kuului Geropótamoksen kuntaan ja vuodesta 2011 lähtien Mylopótamoksen kunnan Geropótamoksen kunnallisyksikköön.
Rob Reiner

| Rob Reiner |
| --- | --- |
 Rob Reiner vuonna 2016
Henkilötiedot
Syntynyt: 6. maaliskuuta 1947 (ikä 77) Bronx, New York, New York
Kansalaisuus:  Yhdysvallat
Ammatti:  näyttelijä, ohjaaja, tuottaja ja käsikirjoittaja
Ohjaaja
Tunnetuimmat ohjaukset:   Kun Harry tapasi Sallyn  (When Harry Met Sally..., 1989)  Hei me rokataan!  (This Is Spinal Tap, 1984) 
Aiheesta muualla
IMDb
Elonet
Rob Reiner (s. 6. maaliskuuta 1947 Bronx, New York, New York) on yhdysvaltalainen näyttelijä, ohjaaja, tuottaja ja käsikirjoittaja.